open-index/open-wikipedia-markdown huggingface dataset:
Chrissy Teigen

**Christine Diane Teigen** (født 30. november 1985) er en amerikansk modell. Hun har blant annet vært forsidepike på *[[Sports Illustrated]]* sin badedraktutgave, og ledet reality-TV-programmet Lip Sync Battle.

Teigen er kvart norsk, og er gift med musikeren John Legend. Moren, Vilailuck, er fra Thailand, mens faren, Ron, er en amerikaner av norsk avstamning.

## Referanser




## Eksterne lenker
* 
* 
*
Liverpool Echo

***Liverpool Echo*** er en britisk avis som dekker Liverpool og Merseyside. Avisen ble etablert i 1879. På folkemunne kalles avisen for ***the Echo***. 

## Referanser


## Eksterne lenker
*
Lilja Dögg Alfreðsdóttir

**Lilja Dögg Alfreðsdóttir** (født 4. oktober 1973 i Reykjavík) er en islandsk politiker for Framsóknarflokkurinn (Framskrittspartiet). Fra april 2016 til januar 2017 var hun utenriksminister på Island. I november 2017 ble hun undervisnings-, vitenskaps- og kulturminister. Etter valget 2021 fortsatte hun som kulturminister men med ansvar også for handel og turisme.

## Liv og virke

### Bakgrunn
Lilja har mastergrad i politisk økonomi fra Columbia University i New York. Hun har også bachelorgrad i statsvitenskap fra Háskóli Íslands og har studert ved University of Minnesota og ved Ewha Womans University i Seoul.

Hun har arbeidet for Seðlabanki Íslands, sentralbanken på Island, og for Det internasjonale pengefondet. Fra 2014 til 2015 arbeidet hun ved kontoret til statsminister Sigmundur Davíð Gunnlaugsson.

### Politisk karriere
Lilja ble valgt til Alltinget i 2016 fra valgkretsen Reykjavík sør.

Den 7. april 2016 ble hun utenriksminister i regjeringen til statsminister Sigurður Ingi Jóhannsson. Hun ble 11. januar 2017 etterfulgt i denne statsrådsposten av Guðlaugur Þór Þórðarson.

Den 30. november 2017 ble hun undervisnings-, vitenskaps- og kulturminister i statsminister Katrín Jakobsdóttirs regjering. 

## Referanser
Foreningen Tryggere Ruspolitikk

**Foreningen Tryggere Ruspolitikk** (**FTR**) er en norsk, landsomfattende medlemsorganisasjon som jobber for en kunnskapsbasert rusmiddelpolitikk hvor skadeforebygging, inkludering og respekt for menneskerettighetene står i sentrum. FTR arbeider for rusreform i Norge og vil avkriminalisere kjøp, besittelse og bruk av rusmidler til eget bruk. Samtidig vil de flytte fokuset i norsk rusmiddelpolitikk mot skadeforebygging, opplysning og helsefremmende tiltak.

## Bakgrunn
Foreningen ble stiftet i 2016, og i 2019 er Ina Roll Spinnangr styreleder og daglig leder. Fagansvarlig er Dagfinn Hessen Paust, som er utdannet jurist og skrev sin masteroppgave om norsk narkotikalovgivning.

I 2018 ble Tryggere Ungdom stiftet som FTRs ungdomsorganisasjon. Samme år ble det stiftet en svensk søsterorganisasjon: Föreningen Tryggare Ruspolitik.

FTR er medlem av International Drug Policy Consortium (IDPC).

## Rusmiddelanalysetjeneste
I 2022 åpnet FTR en rusmiddelanalysetjeneste som lar folk teste ulike rusmidler for å finne ut hva de inneholder. For å analysere rusmidlene bruker de et Alpha 2 spektrometer fra  BRUKER. Hensikten med tjenesten er ifølge FTR å gjøre det mindre farlig å ta illegale rusmidler, å monitorere det illegale markedet, komme i kontakt med rusmiddelbrukere som ellers er vanskelig å nå, samt å kunne varsle hvis det er farlig stoff i markedet. Tanken bak er, om en vet hva det illegale rusmidlet inneholder er sjansen lavere for å få i seg noe uønsket eller å ta en overdose.

## Referanser


## Eksterne lenker
* 
* 
*  Tryggere Ungdom.
Borneophysis

* 

***Borneophysis*** er en slekt av biller som tilhører familien trebukker (Cerambycidae).

## Utseende
En middelsstor, avlang, blankt gulbrunlig trebukk. Antennene er ganske kraftige ved roten, stadig tynnere utover, litt lengre enn kroppen. Pronotum er sekskantet med en butt pigg på hver side, med en liten, svart midtflekk og skrå, svarte sidestriper. Dekkvingene er jevnbrede, med opphøyde lengderibber, hver dekkvinge med to svarte lengdeflekker ved roten og tre flekker som til sammen danner et skråbånd noe bak midten. Beina er middels lange, lårene slanke.

## Utbredelse
Arten er kjent fra Borneo (Sabah).

## Systematisk inndeling

* Ordenen biller, Coleoptera  Linnaeus, 1758
** Underordenen Polyphaga  Emery, 1886
*** Gruppen (infraorden) Cucujiformia  Lameere, 1938
**** Overfamilien Chrysomeloidea  Latreille, 1802 (=Phytophaga)
***** Familien trebukker, Cerambycidae  Latreille, 1802
****** Underfamilien Dorcasominae  Lacordaire, 1869 (synonymer Apatophysinae, Apatophyseinae)
******* Stammen Dorcasomini  Lacordaire, 1869  
******** Slekten ***Borneophysis***  Vives & Heffern, 2006  
********* *[[Borneophysis chewi]]* Vives & Heffern, 2006

## Kilder
* Liste over artene 
* Cerambycidae of the World - Dorcasomini https://web.archive.org/web/20160122074129/http://cerambycidae.org/taxa/Dorcasomini-Lacordaire-1869

## Eksterne lenker
*
Apterotoxitiades

* 

***Apterotoxitiades*** er en slekt av biller som tilhører familien trebukker (Cerambycidae).

## Utseende
Middelsstore, avlange, brune trebukker. Det er nokså markert forskjell mellom kjønnene, hannen er mindre og spinklere enn hunnen, med kraftigere antenner, pronotum minst like bredt som dekkvingene (tydelig smalere hos hunnen), forholdsvis lengre bein. Antennene er omtrent så lange som kroppen. Fasettøynene er ganske små, men utstående. Pronotum er rundet, kan ha en slank pigg på hver side. Dekkvingene er noe rundede og hvelvede, bredest et stykke bak roten. Beina er middels lange og slanke.

## Utbredelse
Artene er kjent fra Sør-Afrika.

## Systematisk inndeling

* Ordenen biller, Coleoptera  Linnaeus, 1758
** Underordenen Polyphaga  Emery, 1886
*** Gruppen (infraorden) Cucujiformia  Lameere, 1938
**** Overfamilien Chrysomeloidea  Latreille, 1802 (=Phytophaga)
***** Familien trebukker, Cerambycidae  Latreille, 1802
****** Underfamilien Dorcasominae  Lacordaire, 1869 (synonymer Apatophysinae, Apatophyseinae)
******* Stammen Dorcasomini  Lacordaire, 1869  
******** Slekten ***Apterotoxitiades***  Adlbauer, 2008  
********* *[[Apterotoxitiades aspinosus]]* Adlbauer, Bjørnstad & Perissinotto, 2015
********* *[[Apterotoxitiades vivesi]]* Adlbauer, 2008

## Kilder
* Liste over artene 
* Cerambycidae of the World - Dorcasomini https://web.archive.org/web/20160122074129/http://cerambycidae.org/taxa/Dorcasomini-Lacordaire-1869

## Eksterne lenker
*
Afroccrisis

* 

***Afroccrisis*** er en slekt av biller som tilhører familien trebukker (Cerambycidae).

## Utseende
En middelsstor, slank, blank trebukk. Antenner, hode og pronotum er svarte, dekkvingene gulbrune, beina for det meste røde. Antennene er litt kraftige og litt lengre enn kroppen hos hannen, tynne og kortere enn kroppen hos hunnen. Pronotum er nærmest sylindrisk, lengre enn bredt, med en innsnevring i den fremre delen. Dekkvingene er kraftig avsmalnende bakover og når ikke til bakkroppsspissen. Beina er ganske lange, de røde lårene nokså kraftige.

## Utbredelse
Arten er kjent fra Sør-Afrika.

## Systematisk inndeling

* Ordenen biller, Coleoptera  Linnaeus, 1758
** Underordenen Polyphaga  Emery, 1886
*** Gruppen (infraorden) Cucujiformia  Lameere, 1938
**** Overfamilien Chrysomeloidea  Latreille, 1802 (=Phytophaga)
***** Familien trebukker, Cerambycidae  Latreille, 1802
****** Underfamilien Dorcasominae  Lacordaire, 1869 (synonymer Apatophysinae, Apatophyseinae)
******* Stammen Dorcasomini  Lacordaire, 1869  
******** Slekten ***Afroccrisis***  Vives, 2009  
********* *[[Afroccrisis perissinottoi]]* Vives, 2009

## Kilder
* Liste over artene 
* Cerambycidae of the World - Dorcasomini https://web.archive.org/web/20160122074129/http://cerambycidae.org/taxa/Dorcasomini-Lacordaire-1869

## Eksterne lenker
*
Mehammer Mikrokraftverk I

**Mehammer Mikrokraftverk I** er et vannkraftverk ved Langenuen i Stord kommune i Vestland.

Det er et elvekraftverk som utnytter et fall på ca 140 meter i Tverrelva.

Installert effekt er 18 kW fra en peltonturbin. Årsproduksjon er 0,021 GWh.

I 2005 ble kraftverket utvidet med Mehammer Mikrokraftverk II.

Kraftverket eies av lokal grunneier.

## Referanser


## Kilder
* 
* NVE vannkraftdatabase
* Fossingkraft AS - turbinleverandør
Eleonore Charlotte av Sachsen-Lauenburg

**Eleonore Charlotte av Sachsen-Lauenburg (-Franzhagen)** (født 8. august 1646, død 26. januar 1709) var en tysk prinsesse av Sachsen-Lauenburg, og gjennom ekteskap hertuginne av Slesvig-Holsten-Sønderborg. 

## Biografi
Eleonore Charlotte var datter av hertug Frans Henrik av Sachsen-Lauenburg (1604–1658) i hans ekteskap med Marie Juliane af Nassau-Siegen (1612–1665). Den 1. november 1676 giftet hun seg i Franzhagen med hertug Christian Adolf av Slesvig-Holsten-Sønderborg. De fikk fire barn. 

Hertug Christian Adolf var i 1667 gått konkurs med det lille hertugdømmet Sønderborg, og hadde måttet avlevere det til kongen. Eleonore Christine reiste til København for å forsøke å vinne hertugdømmet tilbake, men det eneste hun fikk ut av det var en livslang pensjon til ektemannen. Paret slo seg derfor ned på godset Franzhagen i Sachsen-Lauenburg, som hun havde arvet. Her grunnla de dynastiets Franzhagen-linje.

Hertug Christian Adolf døde den 11. januar 1702 i Hamborg. Eleonore Charlotte overlevde sin mann med 7 år og døde 62 år gammel den 26. januar 1709 i Franzhagen. Denne linje utdøde allerede samme år med sønnesønnen Christian Adolf. I 1716 ble slottet i Franzhagen brutt ned og fem lik fra slottskapellet flyttet til den nærliggende byen Büchen.

## Referanser
Valle Idrottslag

**Valle Idrottslag** er et norsk idrettslag fra Valle kommune i Agder. Idrettslaget ble stiftet 19. august 1923. Valle IL organiserer idretten i hele kommunen og tilbød i 2017 aktiviteter innen ski, friidrett, sykling, barneidrett, fotball, håndball, klatring og gang- og turmarsj og rundt 450 registrerte medlemmer.

## Historie
Lagets første formann var Tarald Nomeland. I begynnelsen var skiidrett viktig, men foreningen satset også på friidrett og svømming. I årenes løp har idrettslaget vært involvert i flere idrettsgrener som langrenn, slalåm, hopp, friidrett, sykkel og fotball. På 1990-tallet fikk idrettslaget også en egen klatregruppe. I 1984 gav idrettslaget ut en egen årskalender.

Valle Idrottslag ble i 2003 slått sammen med Hylestad Idrottslag.

## Sesilåmi
Valle IL var 1976 medarrangør på skirennet Sesilåmi. Sesilåmi var et klassisk høyfjellsskirenn fra Brokke i Setesdal til Sinnes i Sirdal. Skirennet var 53&nbsp;km langt.

## Referanser


## Eksterne lenker
* ''Valle I.L'' offisielle nettsted
Homalopterus

***Homalopterus*** er en slekt av biller som hører til gruppen trebladbiller (Megalopodidae).

## Utseende

## Levevis
Trebladbillene er planteetere. 

## Utbredelse
Arten lever i Brasil (Minas Gerais).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, (Megalopodidae) 
****** Underfamilien **[[Megalopodinae]]**  
******* Slekten ***Homalopterus*** Perty, 1832
******** *[[Homalopterus heteroproctus]]* Lacordaire, 1845
******** *[[Homalopterus tristis]]* Perty, 1832

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution

## Eksterne lenker

*
Jay Inslee

**Jay Robert Inslee** (født 1951) er en amerikansk politiker, som representerer Det demokratiske parti.

Han var medlem av Representantenes hus i den amerikanske Kongressen fra 1993 til 1995 og fra 1999 til 2012, deretter guvernør i delstaten Washington fra 2013 til 2025. Inslee er en utpreget progressiv demokrat og forbindes særlig med sitt langvarige engasjement i klimapolitikken.

Den 1. mars 2019 kunngjorde Inslee sitt kandidatur i Det demokratiske partis nominasjon til presidentvalget i USA 2020. Han trakk seg 21. august samme år. Inslee støttet senere Joe Bidens kandidatur.

Han kommer fra Seattle, men bodde også mange år i Selah, en forstad til Yakima, i det sentrale Washington. Han har vært advokat og påtalejurist.

## Referanser


## Eksterne lenker
* 
* 
*
Corinne Diacre

**Corinne Catherine Diacre** (født 1974) er en fransk fotballtrener og tidligere -spiller som siden 2017 er trener for Frankrikes kvinnelandslag. Hun spilte for ASJ Soyaux i Division 1 Féminine, og fikk 121 landskamper for Frankrike fra 1993 til 2005. I august 2014 ble hun den første kvinne til å trene et herrelag i profesjonell fotball (Clermont Foot) i en obligatorisk kamp i Frankrike.

## Spillerkarriere

### Landskamper
Diacre spilte sin første landskamp for Frankrike som 18-åring. Hun deltok i fire sluttspill for Frankrike: VM 2003 og EM 1997, 2001 og 2005. Hun var kaptein for Frankrike i EM 2001 og VM 2003, og endte med 121 landskamper, 10. flest for Frankrike pr. 2018.

## Trenerkarriere
Etter at hun la opp ble Diacre trener for sin tidligere klubb ASJ Soyaux og assistenttrener for landslaget.

I 2014 tok hun over Clermont Foot i fransk Ligue 2, som etterfølger for Helena Costa. Hun trente Clermont i tre sesonger, før hun overtok ansvaret for Frankrikes kvinnelandslag i 2017 under oppkjøringen til VM på hjemmebane i 2019. Diacre ledet Frankrike til kvartfinale i mesterskapet, med bare seire før de tapte for de senere mestrene USA. Flere spillere, som Wendie Renard, Sarah Bouhaddi og Gaëtane Thiney har kritisert Diacre for å ha en for rigid lederstil og for å ikke kommunisere godt nok med spillerne i landslagstroppen.

## Referanser


## Eksterne lenker
*
Seilskutearkivene fra Aust‐Agder 1820–1920

**Seilskutearkivene fra Aust‐Agder 1820–1920** ble i 2018 innlemmet i Norges dokumentarv, et register over de viktigste dokumentene i norsk historie. Registeret er en nasjonal utgave av UNESCOs verdensminne-program (*Memory of the World*). Arkivene befinner seg på KUBEN i Arendal.

## Nominasjonen
I nominasjonen skriver juryen: *«Det var stor ekspansjon i norsk skipsfart på 1800-tallet. Skipsfarten ble en av Norges viktigste næringer og med en særskilt betydning på Sørlandet. Arkivene inneholder et stort og omfattende materiale med stor dokumentasjonsverdi i nasjonal sammenheng. Seilskutearkivene fra Aust-Agder vil være de første som dokumenterer bredden i de maritime næringer og deres betydning som historisk fenomen. Samlet står arkivene som representanter for Norge som sjøfartsnasjon i seilskutetiden.»*

## Arkivene
Seilskutearkivene fra Aust-Agder baserer seg på 13 utvalgte arkiver som sammen dokumenterer ulike sider ved seilskutetidens vekst og fall for perioden 1820-1920. Arkivene er geografisk fordelt slik at hele kysten av Aust-Agder er representert. Arkivene representerer både rederidrift, sjøforsikring, skipsbygging, maritimt håndverk, trelasthandel, navigasjonslære, utdannelse og personlige beretninger fra livet til sjøs.

I kolonnen «Referanse» er det lenker til Arkivportalen og kataloginformasjon for de respektive arkivene.

## Referanser


## Eksterne lenker
* Seilskutearkivene fra Aust-Agder
«Patriot»

**«Patriot»** var et passasjerskip og lystskip, bygget i 1836 i Hamburg. I perioden 1854 til 1858 var det basert i Bergen og eid av interesseselskap som blant andre Michael Krohn stod bak. Det gikk da i sporadisk passasjertrafikk fra Bergen til Hardanger og Sogn. Skipet var et av de første dampskip som gikk i lokalruter i Norge.

## Kilder
*
Marit Meyer

**Marit Helene Meyer** (født 8. juni 1973) er en norsk politiker, organisasjonsleder og forfatter.

I årene 2001–2005 var Meyer politisk rådgiver i Justisdepartementet for justisminister Odd Einar Dørum og politisk rådgiver i Venstres stortingsgruppe 2005–2006. I årene 2018-22 var hun partiets generalsekretær mens Venstre var en del av Regjeringen Solberg. Meyer var 2015-2022 kommunestyrerepresentant i Asker med særlig interesse for byutvikling, miljø og arealspørsmål. 2019 – 2022 var hun nestleder i planutvalget i kommunen.

Meyer har vært rådgiver i Landinfo/UDI (2006-2009), kommunikasjonssjef i Akademikerne (2009-2012), kommunikasjonssjef i den nasjonale etaten Statped (2012-2018) og stabsleder i Drammen kommune med ansvar for utvikling av kommunalt planverk og politiske saker (2022-2026).

Meyer er forfatter av Odd Einar Dørums memoarer fra hans andre periode som justisminister («Ombudsmann på jobb», Commentum Forlag 2008).

Av utdanning har hun en Master i sosialantropologi fra University of Manchester og en cand.mag. fra Universitetet i Oslo. I tillegg har hun bl.a. studert prosjektledelse på BI og tysk ved Høgskolen i Østfold.

## Referanser


## Eksterne lenker
* 
* Kommunens oversikt over folkevalgte i nye Asker kommune
Janosch Brugger

**Janosch Brugger** (født 6. juni 1997 i Titisee-Neustadt) er en tysk langrennsløper. Han har konkurrert for Tyskland i verdenscupen siden 2017. I 2017 ble Brugger juniorverdensmester i klassisk sprint, og i 2018 ble han kreditert med sin første verdenscupseier da han fikk beste etappetid i 15 km jaktstart i verdenscupen på Lillehammer.

Under vinter-OL 2022 i Beijing, ble han nummer 38 på sprinten.

I ski-VM 2023 i Planica gikk han andre etappe på Tysklands lag som tok bronse på 4 × 10 km stafett. 

## Referanser


## Eksterne lenker
*
Fitjar Mekaniske Verksted

**Fitjar Mekaniske Verksted AS** (FMV) er et skipsverft som ligger på Fitjar, sør for Bergen. Verftet ble etablert i 1957 og eies av Laco AS på Austevoll. FMV leverte sitt første nybygg i 1972. FMV har ca 130 fast ansatte og nytter seg av mange innleide arbeidere i perioder. Verftsdirektør er Hugo Strand.

Markedsområder er blant annet designutvikling og prosjekterings/engineeringstjenester, nybygging, ombygginger og service/basevirksomhet.

## Bygg

## Referanser


## Kilder

*Om Fitjar Mekaniske Verksted hos yso.no 
*Om innleide arbeidere i fitjarposten.no 

## Eksterne lenker
*
Anna Krefting skole

**Anna Krefting skole** er en barneskole i Bærum som ble etablert 1. august 2018 ved sammenslåing av Bærums Verk skole og Lesterud skole. Skolen holder til i de tidligere lokalene til Lesterud skole.

Skolen er oppkalt etter Anna Krefting (1683–1766), eier av Bærums Verk.

## Eksterne lenker
*
Sphondylia

***Sphondylia*** er en slekt av biller som hører til gruppen trebladbiller (Megalopodidae). 

## Utseende
Middelsstore (ca. 10 millimeter), avlange, blanke, gule og svarte trebladbiller. Oversiden er fint punktert med tette med nokså korte hår. Antennene er tynne, omtrent så lange som hode + pronotum, utvidet i den ytre delen og tydelig sagtakkede. Pronotum er bredere enn langt, rundet. Dekkvingene er jevnbrede, noe mindre enn dobbelt så lange som til sammen brede. Beina er nokså korte og kraftige.

## Levevis
Trebladbillene er planteetere.  

## Utbredelse
Slekten er utbredt i Afrika, mest i den dørlige delen, men slekten er kjent nord til Nigeria og Kamerun.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, (Megalopodidae)
****** Underfamilien **[[Megalopodinae]]**  
******* Slekten ***Sphondylia*** Weise, 1902
******** *[[Sphondylia afra]]* Klug, 1824
******** *[[Sphondylia angolensis]]* Weise, 1919
******** *[[Sphondylia atricornis]]* Pic, 1951
******** *[[Sphondylia barbipes]]* Weise, 1915
******** *[[Sphondylia basalis]]* Clavareau, 1909
******** *[[Sphondylia bicoloriventris]]* Pic, 1937
******** *[[Sphondylia fairmairei]]* Stål, 1855
******** *[[Sphondylia fasciaticollis]]* Jacoby, 1901
******** *[[Sphondylia henrardi]]* Pic, 1951
******** *[[Sphondylia inlineata]]* Pic, 1939
******** *[[Sphondylia jacobyi]]* Clavareau, 1905
******** *[[Sphondylia lineatithorax]]* Pic, 1953
******** *[[Sphondylia magnicollis]]* Weise, 1902
******** *[[Sphondylia mutillaria]]* (Clark, 1865)
******** *[[Sphondylia pubimaculata]]* Erber & Medvedev, 2002
******** *[[Sphondylia schulzi]]* Weise, 1902
******** *[[Sphondylia sobrina]]* (Harold, 1880)
******** *[[Sphondylia testacea]]* Pic, 1912
******** *[[Sphondylia thoreyi]]* Baly, 1864
******** *[[Sphondylia tomentosa]]* Lacordaire, 1845
******** *[[Sphondylia vaneyeni]]* Pic, 1951
******** *[[Sphondylia varians]]* Weise, 1919
******** *[[Sphondylia ventralis]]* Weise, 1902

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution 

## Eksterne lenker

* Bilder av eksemplarer fra Sør-Afrika
*
Barbro Klein

**Barbro Klein** (født 1938, død 2018) var professor i etnologi, med virke dels i Skandinavia og dels ved amerikanske institusjoner. Hun fullførte en bachelor ved Stockholms universitet i 1961, før hun fikk et stipend for å studere folklore ved Indiana University. Hun forsvarte sin PhD i folkloristikk og antropologi i 1970, under veiledning av Richar Dorson. Klein returnerte til Skandinavia i 1983, men beholdt kontakten med det amerikanske forskningsmiljøet, blant annet som styremedlem i American Folklore Society. Hun var en av lederne ved Swedish Collegium for Advanced Study (SCAS), og samarbeidet tett med nordiske og baltiske folklorister og etnologer i en årrekke. I 2017 ble hun tildelt kongens medalje for sine betydningsfulle bidrag til svensk og internasjonal forskning. 

Klein arbeidet særlig med muntlig tradering, ritualer og performativ kultur, ofte i multikulturelle sammenhenger. 

## Bibliografi i utvalg
* (1980) Legends and Folk Beliefs in a Swedish-American Community: A Study in Folklore and Acculturation
* (2000) The Moral Content of Tradition: Homecraft, Ethnology, and Swedish Life in the Twentieth Century. Western Folklore.
* (2006) Narrating, Doing, Experiencing: Nordic Folkloristic Perspectives (rediger med Annikki Kaivola-Bregenhøj and Ulf Palmenfelt)

## Referanser
«Hordaland»

:*«Hordaland» har [[Hordaland (andre betydninger)|flere betydninger]]*

**«Hordaland»** var et passasjerskip, bygget som slepebåt med navn **«Hardy»** i 1837 i London. I perioden 1843 til 1855 var det basert i Norge, først i Sarpsborg og senere i Bergen. I Sarpsborg ble skipet brukt til buksering av større fartøy opp Glomma. I tillegg gikk det i rute mellom Christiania (Oslo), Sarpsborg og Fredrikshald. I 1854 ble «Hardy» solgt til et interesseselskap i Bergen og satt inn i rute mellom Bergen og Lærdal, og mellom Bergen og Granvin. Økonomien i driften var dårlig og da eierne ikke vant kontrakten om frakt av post fra Lærdal ble videre drift innstilt i 1855. Videre sjebne er ukjent.

## Referanser


## Kilder
*
Bergbekken kraftverk

**Bergbekken kraftverk** er et vannkraftverk ved Hjelset i Molde kommune i Møre og Romsdal.

Det er et elvekraftverk som utnytter et fall på 18 meter i en liten bekk.

Installert effekt er 1,4 kW fra en hjemmelaget peltonturbin. Årsproduksjon er beregnet til 3080 kWh ved 3 måneders driftstid.

Kraftverket er et hobbyprosjekt på egen eiendom.

## Referanser


## Kilder
* 
* NVE vannkraftdatabase
* Dagbladet: Ingolf (67) setter sk(r)apet på plass
Open Watcom C/C++

**Open Watcom C/C++**, tidligere kalt **Waterloo C**, **Watcom C** og **Watcom C/C++**, er et integrert utviklingsmiljø som tidligere ble utviklet av Watcom International Corporation, Sybase og SciTech Software som et proprietært og kommersielt produkt.

Utviklingsmiljøet ble første gang lansert i 1984 under navnet **Waterloo C**. Dette var en kompilator for programmeringsspråket C for 32-biter IBM stormaskiner IBM System/370. I 1988 ble den omdøpt til **Watcom C 6.0** og lansert som en kompilator for operativsystemer av typen DOS. I 1989 begynte man å lansere parallelle utgaver for 386 Utvidet DOS. Fra og med 1991 støttet disse også Windows 3.0 og OS/2 1.x. og fra 1992 også Windows 3.1 og OS/2 2.0.

Siden 8. januar 2003 har vært lisensiert under Sybase Open Watcom Public License 1.0. Det består av programmeringsspråkene C, C++, Fortran og flere andre utviklingsverktøy og kan utvikle kode for operativsystemene DOS, utvidet DOS, OS/2, Microsoft Windows og Linux på x86, IA-32 og x86-64 mikroprosessorer.

## Eksterne lenker
*
Aftermath Entertainment

**Aftermath Entertainment** er et amerikansk plateselskap grunnlagt av hiphop produsent og rapper, Dr. Dre. Selskapet opererer som et datterselskap av og distribueres gjennom Universal Music Group og Interscope Records. De huser artister som Dr. Dre, Eminem, Kendrick Lamar, Anderson Paak, Jon Connor og Justus og har tidligere huset som 50 Cent, Busta Rhymes, The Game, Raekwon, Eve, Rakim og mange andre. Platemerkets utgivelser har gjennom årene tjent dem RIAA-sertifisering av platina eller høyere på 19 av sine 28 album utgivelser.

## Musikere
### Aktive medlemmer

## Referanser


## Eksterne lenker
*
Afrikamesterskapet i friidrett 2018 – 100 meter kvinner

**100 meter for kvinner** ved Afrikamesterskapet i friidrett 2018 ble arrangert 1. og 2. august på Stephen Keshi Stadium i Asaba, Nigeria.

## Resultater
### Forsøksheat
Kvalifisering: De tre første i hvert heat (Q) og de fire raskeste ellers (q) kvalifiserte seg til semifinaler.

Vind:Heat 1: +0,4 m/s, Heat 2: 0,0 m/s, Heat 3: -0,5 m/s, Heat 4: -1,4 m/s

### Semifinaler
Kvalifisering: De tre første i hver semifinale (Q) og de to raskeste ellers (q) kvalifiserte seg til finalen.

Vind:Heat 1: -0,9 m/s, Heat 2: -2,4 m/s

### Finale
Vind: -2,3 m/s

## Referanser
Antonaria

***Antonaria*** er en slekt av biller som hører til gruppen trebladbiller (Megalopodidae).

## Utseende
Middelsstore, nokså slanke og langbeinte, matte, mørkt brunlige trebladbiller. Antennene er nokså korte, omtrent så lange som hodets bredde, ganske smale ved roten, utvidet utover. Pronotum er nærmest klokkeformet, omtrent så langt som bredt. Dekkvingene er avsmalnende bakover. Beina er ganske lange og kraftige, lårene på bakbeina noe fortykkede.

## Levevis
Trebladbillene er planteetere.

## Utbredelse
Slekten er vidt utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, (Megalopodidae)
****** Underfamilien **[[Megalopodinae]]**  
******* Slekten ***Antonaria*** Jacoby & Clavareau, 1905
******** *[[Antonaria albonotata]]* Pic, 1912
******** *[[Antonaria burgeoni]]* Pic, 1951
******** *[[Antonaria dentata]]* Erber & Medvedev, 2002
******** *[[Antonaria favareli]]* Pic, 1946
******** *[[Antonaria femorata]]* Clavareau, 1905
******** *[[Antonaria fulvicornis]]* (Jacoby, 1901)
******** *[[Antonaria ghesquierei]]* Pic, 1951
******** *[[Antonaria hirsuta]]* (Jacoby, 1898)
******** *[[Antonaria humeralis]]* Weise, 1912
******** *[[Antonaria leroyi]]* Pic, 1951
******** *[[Antonaria modesta]]* (Jacoby, 1894)
******** *[[Antonaria murina]]* (Westwood, 1864)
******** *[[Antonaria obscuripes]]* Pic, 1951
******** *[[Antonaria pallidipennis]]* Pic, 1951
******** *[[Antonaria quadrinotata]]* Pic, 1951
******** *[[Antonaria suturella]]* Weise, 1915
******** *[[Antonaria testaceipes]]* Pic, 1930
******** *[[Antonaria tibialis]]* Erber & Medvedev, 2002
******** *[[Antonaria varicolor]]* (Jacoby, 1894)

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution

## Eksterne lenker

*
Bothromegalopus

***Bothromegalopus*** er en slekt av biller som hører til gruppen trebladbiller (Megalopodidae). 

## Utseende
Middelsstore, nokså kraftige, blankt brunlige trebladbiller. Antennene er nokså korte, omtrent så lange som hodets bredde, nokså tykke i den ytre delen. Hodet er forholdsvis stort med rundede, utstående fasettøyne. Pornotum er firkantet sett ovenfra, dekkvingene avsmalnende bakover. Beina er kraftige, tett kledt med nokså lange hår. Lårene og leggene på bakbeina er forykkede.

## Levevis
Trebladbillene er planteetere.  

## Utbredelse
Artene er kjent fra Brasil, Paraguay og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, (Megalopodidae)
****** Underfamilien **[[Megalopodinae]]**  
******* Slekten ***Bothromegalopus*** Monrós, 1947
******** *[[Bothromegalopus gibbosus]]* (Pic, 1916)
******** *[[Bothromegalopus pilipes]]* (Lacordaire, 1845)

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution 

## Eksterne lenker
* [oleoptera-neotropical.org/paginas/3ac_familias/chrysomeloidea/1sp/Megalopodidae/Bothromogalopus-pilipes.html Bilde av *Bothromegalopus pilipes*]
*
Shahid Ahmed

**Shahid Ahmed** (født 5. februar 1975) er en norsk cricketspiller som var kaptein på det norske landslaget i 5. divisjon i verdensserien 2008. Han er en venstrehendt slagmann og høyrearm off-break-bowler.

Ahmed var Norges kaptein i 5. divisjon i verdensserien 2008, og han skåret 133 poeng i åpeningskampen mot Vanuatu; i tillegg tok kan han ut 3 slagmenn i løpet av 11 overs (3/11). Mot USA skåret han 16 poeng da Norge ble bowlet ut med 85 poeng i 31 overs. Han ble toppskårer i turneringen med 349 poeng, og ble inkludert i Turneringens lag. Ahmed ble også toppskårer i Masroor international cricket Twenty 20 - turneringen 2011, med 173 poeng i 6 omganger.

## Referanser


## Eksterne lenker
*
Akershusregisteret

**Akershusregisteret** er et register over gamle diplomer som fantes på Akershus slott i 1622, utført etter ordre av stattholderen Jens Juel.

## Historie
Stattholderen i Norge, Jens Juel, meldte i 1622 til kong Christian IV at det fantes mange gamle brev på Akershus, som burde registreret. Akershus hadde i senmiddelalderen vært sete for den norske kansleren, slik at rester av det norske riksarkivet fortsatt fantes der. Kong Christian sendte alt samme sommer, da han var i Bergen, de to kansellisekretærene Gregers Krabbe og Mogens Høg til Akershus for å foreta registreringen. De holdt på med arbeidet fra august til oktober, og hadde *riksens skriver* Thomes Jenssøn til hjelp, siden denne kunne forstå gammelnorsk.

Materialet de undersøkte var samlet i seks kister og to skrin som var blitt forseglet av den norske kansleren Jens Bjelke og lensmannen Hartvig Huitfeldt. Mye av dette var registrert før, slik at de ikke trengte gjøre det en gang til. Derimot registrerte de omtrent 2400 brev som stammet fra de gamle klostrene Vernekloster, Hovedøya kloster og Nonneseter. Dette var diplomer som var kommet i statens eiendom etter reformasjonen.

Det meste av de registrerte diplomene gikk senere tapt, slik at Akershusregisteret er den eneste kilden til informasjon om disse brevene. Bare omkring 20 diplomer ble siden gjenfunnet i riskarkivet i København.

Akershusregisteret ble nedskrevet i to eksemplarer, som siden havnet i det danske og det norske riksarkivet. En utgivelse av registeret på grunnlag av det norske eksemplaret ble utført av historikeren Gustav Storm før hans død i 1903. Senere ble det danske eksemplaret gjenoppdaget i København, og da det viste seg at dette var bedre, ble det danske eksemplaret lagt til grunn for utgivelsen. *Akershusregisteret af 1622* ble utgitt for Den norske historiske kildeskriftkommisjon ved Gunnar Tank i 1916.

## Referanser


## Litteratur
* 
* 

## Eksterne lenker
Thomas Bartholin d.y.

**Thomas Bartholin d.y.** (1659–1690) var en dansk historiker, særlig kjent for å ha innsamlet skriftlige kilder til Danmarks historie.

## Liv
Han var sønn av legen Thomas Bartholin d.e. og ble student i 1673. Alt 18 år gammel fikk han tilsagn om å bli professor i historie ved Københavns Universitet. Deretter foretok han en utenlandsreise til Leiden, Oxford, London og Paris. På hjemreisen ble han syk og oppholdt seg lenge i Flensborg. Derfra dro han ut på en ny reise til Tyskland.

Tilbake i Danmark tiltrådte han som professor og ble i 1684 utnevnt til kongelig antikvar etter islendingen Jon Thorleifsson. I denne stillingen var han forpliktet til å besørge utgivelsen av danske og islandske historiske skrifter. Samme år ble han utnevnt til sekretær i det kongelige geheimarkivet, hvor han gjorde mye for å ordne og registrere samlingene. Han ble også utnevnt til professor i rettsvitenskap, og året etter ble han justissekretær i høyesterett, ved siden av stillingene han allerede hadde.

Bartholin er særlig kjent for å ha samlet kildeskrifter til Nordens historie. Han sørget blant annet for at det systematisk ble innsamlet gamle håndskrifter på Island, og han oppfordret alle biskopene i Danmark-Norge om å lete etter gamle brev og bøker i sine bispedømmer. Samlingene hans til dansk og norsk kirkehistorie ble innbundet i en rekke bind som kalles *Manuscripta Bartholiniana*. Det var også Bartholin som oppdaget islendingen Arne Magnussen og tok hjelp av ham ved ordningen av samlingene.

Bartholin selv døde etter to års sykeleie, bare 31 år gammel.

## Referanser


## Litteratur
* Holger Frederik Rørdam: «Bartholin, Thomas», i *Dansk biografisk Lexikon*, I Bind. Kjøbenhavn, 1887
Palophaginae

**Palophaginae** er en liten gruppe av biller som hører til familien trebladbiller (Megalopodidae). 

## Utseende
Middelsstore, nokså slanke, matt brune trebladbiller. Antennene er forholdsvis lange, nesten så lange som kroppen, og tynne. Pronotum er rundet, dekkvingene jevnbrede, beina middels lange og kraftige, bakbein ikke spesielt fortykkede.

## Levevis
Trebladbillene er planteetere. Larvene lever av pollen i hann-kongler av kransgraner (Araucariaceae).

## Utbredelse
Dette er en sørlig gruppe: tre av artene lever i Queensland, Australia og den fjerde i Argentina og Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **[[trebladbiller]]**, **Megalopodidae** 
****** Underfamilien **Palophaginae** Kuschel & May, 1990  
******* Slekten *[[Cucujopsis]]* Crowson, 1946
******** *[[Cucujopsis setife]]* Crowson, 1946 - Australia (Queensland)
******* Slekten *[[Palophagoides]]* Kuschel, 1996
******** *[[Palophagoides vargasorum]]* Kuschel, 1996 - Argentina og Chile
******* Slekten *[[Palophagus]]* Kuschel, 1990
******** *[[Palophagus australiensis]]* Kuschel, 1990 - Australia (Queensland)
******** *[[Palophagus bunyae]]* Kuschel, 1990 - Australia (Queensland)

## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution 

## Eksterne lenker
* Bilde av ''Palophagoides vargasorum''
*
Egypt under Afrikamesterskapet i friidrett 2018

**[[Egypt]]** deltok som under Afrikamesterskapet i friidrett 2018 (utendørs) fra 1. til 5. august 2018 i Asaba i Nigeria.

## Medaljevinnere
Følgende utøvere vant medalje for Egypt:

## Resultater (ufullstendig)
### Kvinner

## Referanser


## Eksterne lenker
* Resultater
MF «Austrått»

**MF «Austrått»** er en elektrisk ferge som ble bygget i 2018 for Fjord1. Fergen går fergesambandet Brekstad–Valset sammen med søsterfergen MF «Vestrått».

## Kilder
* 
* 

## Eksterne lenker
* 
*
Safir Hayat

**Safir Hayat** (født 15. september 1981) er en norsk cricketspiller. Han spilte på det norske landslaget i verdensseriens 6. divisjon 2015. Var beste kaster(bowler) i ICC European Championship T20 2014 

Han har også vært styreleder/President i Norges Cricket Forbundet fra 2012 til 2015. 

## Referanser


## Eksterne lenker
*
MF «Vestrått»

**MF «Vestrått»** er en elektrisk ferge som ble bygget i 2018. Hun ble bygget i Tyrkia ved Cemre Shipyard og utrustet hos Havyard i Leirvik i Sogn. Fergen går i fergesambandet Brekstad–Valset sammen med søsterfergen MF «Austrått» fra og med 1. januar 2019.

## Historie
* 2018: Ferdig bygget og levert som MF Vestrått for Fjord1 ASA som en av tre elferjer av type MM 62 FD EL
* 2019: Satt inn i fergesambandet Brekstad-Valset sammen med søsterfergen MF Austrått

## Kilder
* https://www.skipsrevyen.no/article/havyard-overleverer-to-el-ferger/
* http://www.fjordfaehren.de/no_f2/vestratt_2018.htm 

## Eksterne lenker
*
Træfjelltunnelen

**Træfjelltunnelen** er en toløps motorveitunnel på E18 i Arendal i Agder. Tunnelen åpnet 2. juli 2019 som del av motorveiprosjektet E18 Tvedestrand–Arendal i regi av det statlige utbyggingsselskapet Nye Veier.

Træfjell som nå forbinder landskapet på begge sider av E18, er et mye brukt turterreng for lokalmiljøet i den østre del av Arendal. Over fjellet og over den nye tunnelen går det turstier, traktorvei og vilttråkk. 

Ved oppstart av veiprosjektet fremmet Nye Veier flere forslag om enkelte justeringer av den vedtatte reguleringsplanen for veien. Et av forslagene gikk ut på å sløyfe Træfjelltunnelen og heller bygge en miljøtunnel samt skjæringer gjennom fjellet på et noe høyere nivå i terrenget, slik at veien ble billigere å bygge. Forslaget ble ikke akseptert av Arendal kommune. 

Tunnelens korrekte navn er *Træfjelltunnelen*, som er i samsvar med skrivemåten hos Kartverket. Skrivemåten *Trælfjell*, som ble brukt ved oppstart av prosjektet, er feilaktig. Træfjell hører til matrikkelgården Ottersland i Austre Moland. 

Kort vei lenger sørvest ligger Hesthag tunnel gjennom Hesthagfjellet.

## Se også
* Veitunneler i Norge
* Liste over veitunneler i Norge

## Referanser
Sagra

***Sagra*** er en slekt av biller som tilhører den artsrike familien bladbiller (Chrysomelidae). Gruppen, som mangler i Europa, omfatter noen store og spektakulære arter.

## Utseende
Middelsstore til store (opptil 50 millimeter lange) biller med påfallende kraftige bakbein, oftest metallisk fargede. Fargen kan variere mye innen samme art, men er ofte praktfull. Antennene er kraftige til bladbiller å være. hodet forholdsvis smalt. Pronotum er mye smalere enn dekkvingene, som har markerte "skuldre". Bakbeina er kraftig forstørret, særlig hos hannene. Låret er tykt, gjerne med noen pigger ytterst på undersiden, leggen (tibia) er krum slik at den kan foldes inn not låret.

## Levevis
Disse billene lever på planter, i alle fall noen i erteblomstfamilien.

## Utbredelse
De spektakulære *Sagra*-artene lever i Sørøst-Asia og Afrika.

## Systematisk inndeling

Inndelingen følger 

* ordenen biller, Coleoptera Linnaeus, 1758
** underordenen Polyphaga Emery, 1886
*** gruppen (Infraorden) Cucujiformia Lameere, 1938
**** overfamilien Chrysomeloidea Latreille, 1802 (=Phytophaga)
***** familien **bladbiller, Chrysomelidae** Latreille, 1802
****** underfamilien Sagrinae - ikke i Europa, omfatter noen av de største og mest spektakulære artene
******* stammen Carpophagini Chapuis, 1874
******* stammen Diaphanopsidini Monrós, 1858
******* stammen Megamerini Chapuis, 1874
******* stammen Sagrini Leach, 1815
******** slekten ***Sagra*** Fabricius, 1792 
********* Underslekten *Prosagra* Crowson, 1946
********** *[[Sagra carbunculus]]* Hope, 1842
********** *[[Sagra fulgida]]* Weber, 1801
********** *[[Sagra humeralis]]* Jacoby, 1904
********** *[[Sagra jansoni]]* Baly, 1860
********** *[[Sagra mouhoti]]* Baly, 1862
********** *[[Sagra odontopus]]* Gistl, 1831
********* Underslekten *Sagra* (i snever forstand)
********** *[[Sagra borneoensis]]* Jacoby, 1898  - trolig et synonym for *[[Sagra femorata]]*
********** *[[Sagra femorata]]* (Drury, 1773)
********** *[[Sagra longicollis]]* Lacordaire, 1845
********** *[[Sagra pfeifferae]]* Baly, 1860
********* Underslekten *Tinosagra* Weise, 1905
********** *[[Sagra bicolor]]* Lacordaire, 1845
********** *[[Sagra buqueti]]* (Lesson, 1831) - trolig den største av bladbillene
********** *[[Sagra dohrnii]]* Balý, 1860
********** *[[Sagra formosa]]* Lacordaire, 1845 - trolig et synonym for *[[Sagra femorata]]*
********** *[[Sagra murrayi]]* Balý, 1860
********** *[[Sagra papuana]]* Jacoby, 1889
********** *[[Sagra purpurea]]* Lichtenstein, 1795
********** *[[Sagra rugulipennis]]* Weise
********** *[[Sagra speciosa]]*
********** *[[Sagra tristis]]* Fabricius, 1798

## Referanser


## Eksterne lenker
*
Carpophagus

***Carpophagus*** er en slekt av biller som tilhører den artsrike familien bladbiller (Chrysomelidae). Gruppen, som mangler i Europa, omfatter noen store og spektakulære arter.

## Utseende
Middelsstore til gasnke store, brede, matt brune bladbiller med kraftige bakbein. Kroppen er kledt med korte, lyse, hårlignende eller runde skjell. Antennene er tynne, hodet forholdsvis smalt. Pronotum er klokkeformet, mye smalere enn dekkvingene, som har markerte "skuldre" og er nokså jevnbrede. Bakbeina er forstørret, særlig hos hannene, med en pigg på låret.

## Levevis
Disse billene lever på planter.

## Utbredelse
Slekten er vidt utbredt i tempererte områder av Australia.

## Systematisk inndeling

* ordenen biller, Coleoptera Linnaeus, 1758
** underordenen Polyphaga Emery, 1886
*** gruppen (Infraorden) Cucujiformia Lameere, 1938
**** overfamilien Chrysomeloidea Latreille, 1802 (=Phytophaga)
***** familien **bladbiller, Chrysomelidae** Latreille, 1802
****** underfamilien Sagrinae - ikke i Europa, omfatter noen av de største og mest spektakulære artene
******* stammen Carpophagini Chapuis, 1874
******** Slekten ***Carpophagus*** MacLeay, 1827
********* *[[Carpophagus banksiae]]* MacLeay, 1827
********* *[[Carpophagus excavatus]]* Balý, 1871
******* stammen Diaphanopsidini Monrós, 1858
******* stammen Megamerini Chapuis, 1874
******* stammen Sagrini Leach, 1815

## Eksterne lenker
* Atlas of Living Auatralia - ''Carpophagus''
*
Enhetsfronten (Kina)

**Enhetsfronten** (kinesisk: 统一战线; pinyin: Tǒngyī Zhànxiàn) i Kina var i 1946 en politisk strategi og et samarbeidende nettverk av åtte partier samt den Allkinesiske føderasjonen for industri og handel. Fronten var styrt indirekte gjennom Enhetsfrontens arbeidsdepartement til Kinas kommunistparti (KKP). Alle medlemmene i Enhetsfronten støttet opp om KKPs «ledende rolle» som statsbærende parti.

## Partiene
* Revolusjonskomiteen til Kuomintang (中国 国民党 革命 委员会; Zhōngguó Guómíndǎng Gémìngwěiyuánhuì)
* Kina demokratiske liga (中国 民主 同盟; Zhōngguó Mínzhǔ Tóngméng)
* Kinas nasjonaldemokratiske konstruksjonsliga (中国 民主建国会; Zhōngguó Mínzhǔ Jiànguó Huì)
* Kina foreningen for spredning av demokrati (中国民主促进会; Zhōngguó Mínzhǔ Cùjìnhuì)
* Kinesiske bønders og arbeideres demokratiske parti (中国农工民主党; Zhōngguó Nónggōng Mínzhǔdǎng)
* Kina partiet for den offentlighetens interesse (中国致公党; Zhōngguó Zhìgōngdǎng)
* 3. september foreningen (九三学社; Jǐusān Xuéshè)
* Taiwan demokratiske selvstyre liga (台湾 民主 自治 同盟; Táiwān Mínzhǔ Zìzhì Tóngméng)

## Referanser
Ospetrebladbiller

**Ospetrebladbiller** (Zeugophorinae) er en gruppe av biller som hører til gruppen trebladbiller (Megalopodidae), inntil nylig regnet som en underfamilie av bladbiller (Chrysomelidae). De fleste kjente artene lever i tropene, men tre små arter er funnet i Norge.

## Utseende
Nokså små, avlange, blanke, gule eller røde trebladbiller, gjerne med svarte dekkvinger som gjerne har metallisk glans. Oversiden er tydelig punktert, men uten påfallende hår. Antennene er forholdsvis lange. Beina er ikke påfallende fortykkede.

## Utbredelse
Slekten finnes i alle verdensdeler.

## Levevis
Trebladbillene er planteetere. Larvene minerer i blad, de norske artene er knyttet til osp, foøvrig kan artene i denne slekten finnes på en rekke ulike plantefamilier..

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien trebukker og bladbiller, Chrysomeloidea Latreille, 1802 (=Phytophaga)
***** Familien **trebladbiller**, **Megalopodidae** 
****** Underfamilien Megalopodinae  – ca. 340 arter fordelt på 30 slekter, tropiske
****** Underfamilien Palophaginae Kuschel & May, 1980  – fire arter, tre av dem i Australia
****** Underfamilien **ospetrebladbiller** Zeugophorinae Böving & Craighead, 1931  
******* Slekten *[[Zeugophora]]* Kunze, 1818
******* Slekten *[[Zeugophorella]]* Sekerka, 2013

## Referanser




## Kilder
* G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 https://www.researchgate.net/publication/325791455_Checklist_of_the_family_Megalopodidae_Latreille_Coleoptera_Chrysomeloidea_a_synthesis_of_its_diversity_and_distribution

## Eksterne lenker
* 
* *Zeugophora subspinosa*, foto av K.V. Makarov: http://www.zin.ru/Animalia/Coleoptera/eng/zeusubdg.htm.
Den internasjonale sammenkomsten av kommunist- og arbeiderpartier

**Den internasjonale sammenkomsten av kommunist- og arbeiderpartier** (engelsk: *International Meeting of Communist and Workers Parties*, IMCWP) er en årlig internasjonal konferanse som samler verdens kommunistpartier. Det første møte ble avholdt i 1998 og var organisert av Hellas' kommunistparti. Norges kommunistiske parti representerer den norske kommunistiske bevegelsen alene i samlingen.

## Eksterne lenker
*
Xi Jinping tanker

**Xi Jinping tanker om sosialisme med kinesiske særtrekk for den nye æra** (kinesisk: 习近平 新 时代 中国 特色 社会主义 思想), mest kjent som «Xi Jinpings tanker», er en serie av politiske forslag og analyse av den kinesiske politiske situasjon for iverksettelsen av marxisme i dagens verden. Denne politikken ble lagt inn i grunnloven til Kinas kommunistparti (KKP) på den 19. Nasjonalkongressen avholdt i 2017.
Sosialismens primære stadium

**«Sosialismens primære stadium»** (noen ganger referert til som den «*sosialismens første stadie*») ble introdusert av Mao Zedongs i offisielle diskusjonen som «sosialismens foregående stadie» er en kinesisk kommunistteori som forklarer hvorfor kapitalistiske teknikker blir anvendt i dagens økonomi samtidig som den prøver å gi en oversikt for hvordan et kommunistisk samfunn skal bygges.

Teorien er et forsøk av Kinas kommunistparti på å fornye Karl Marx sin teori om historisk materialisme.
Henrik Flåtnes

**Henrik Flåtnes** (født 2001) er en norsk friidrettsutøver som representerer SK Vidar.

Som tenåring ble Flåtnes trent av Odd Bergh. Per 2022 trenes han av tidligere olympiske mester i høydehopp Dietmar Mögenburg.

## Idrettskarriere
Henrik Flåtnes kvalifiserte seg i 2017 til European Youth Summer Olympic Festival 2017 i den ungarske byen Győr, der han kom på tredjeplass i lengdehopp. Han ble norsk mester og nordisk juniormester i lengdehopp i 2018. 

I 2019 vant han lengdehopp under NM i friidrett innendørs 2019, og han vant tresteg under NM i friidrett 2019. 

Han fikk sølv i lengdehopp under U23-EM i friidrett 2021, bak Simon Ehammer fra Sveits. 

Flåtnes har norgesrekord i lengde innendørs, med 7,87 meter. 

Flåtnes vant gull i lengde under U23-EM i friidrett 2023 på ny personlig rekord 7,96 meter.

## Medaljer i norske mesterskap

## Referanser




## Eksterne lenker
* 
*  Resultater hos minfriidrettsstatistikk.info